[{"text_idx": "#000003", "text": "Mae ti\u0302m y Groes Goch Brydeinig sy\u2019n cynnwys 15 person yn cynorthwyo'r Adran Achosion Brys yn Ysbyty Athrofaol y Faenor. Maent yn cyfarch cleifion a\u2019u teuluoedd, yn cynnig cymorth ar adegau heriol, drwy gydol eu cyfnod yn yr ysbyty, ac ar o\u0302l cael eu rhyddhau."}, {"text_idx": "#000004", "text": "Mae\u2019r ti\u0302m, sef y Gwasanaeth Llesiant a Diogelwch Cartref, yn canolbwyntio ar gefnogi staff a chleifion yn yr Adran Achosion Brys. Maent hefyd yn ceisio sicrhau bod cleifion yn dychwelyd adref yn ddiogel ac yn treulio llai o amser yn yr ysbyty pan nad yw'n angenrheidiol ac felly'n rhyddhau gwelyau."}, {"text_idx": "#000006", "text": "Yn ogystal a\u0302 gollwng cleifion ar o\u0302l eu rhyddhau o\u2019r ysbyty, maent hefyd yn gwneud yn siw\u0302r bod cartrefi cleifion yn ddiogel ac yn eu cyfeirio at wasanaethau eraill yn o\u0302l yr angen, fel larymau ta\u0302n neu ddefnydd nwy a thrydan. Maent yn cysylltu a\u0302 gofalwyr, gweithwyr cymdeithasol, perthnasoedd agosaf, ac yn ffonio cleifion ar o\u0302l iddynt ail-gartrefu er mwyn sicrhau eu diogelwch parhaus."}, {"text_idx": "#000007", "text": "Ar ddiwrnod arferol, maent hefyd yn cynnig cymorth ymarferol ac emosiynol i\u2019r unigolion sy\u2019n defnyddio\u2019r Adran Achosion Brys, gan gynnig clust sympathetig i gleifion a\u2019r gallu i ymateb i anghenion cleifion fel bwyd ar gyfer teuluoedd sy\u2019n aros gyda nhw, a hyd yn oed gwefrwyr ffonau."}, {"text_idx": "#000008", "text": "Maent hefyd yn cynorthwyo drwy gasglu meddyginiaeth a chanlyniadau profion, yn cyfeirio cleifion at wasanaethau eraill o fewn y gymuned yn ystod eu cyfnod yn yr Adran Achosion Brys, ac yn cynnig bwyd a diod i berthnasoedd sy\u2019n mynychu\u2019r ysbyty gyda chleifion."}, {"text_idx": "#000009", "text": "Ym mis Mawrth eleni, roedd y gwasanaeth wedi cefnogi 2961 o gleifion ac wedi ail-gartrefu 122 o gleifion, gan arbed 3569 milltir o ran trafnidiaeth ac ail-gartrefu. Mae eu ro\u0302l allweddol wrth gefnogi\u2019r Adran Achosion Brys yn glir, ac maent yn gwneud gwahaniaeth bob dydd."}, {"text_idx": "#000011", "text": "\u201cMaent yn helpu nifer o bobl ifanc ac oedolion yn ystod cyfnodau heriol. Daliwch ati, rydych yn gwneud gwaith arbennig.\u201d Ychwanegodd."}, {"text_idx": "#000012", "text": "Dywedodd claf arall: \u201cRoedd yn hyfryd gweld staff o\u2019r Groes Goch yn yr ysbyty. Roeddwn ar ben fy hun, a daeth aelod o\u2019ch staff caredig i eistedd gyda mi, gan fy mod yn nerfus i sgwrsio a\u0302\u2019r doctor. Diolch o waelod calon.\u201d"}]